Lolland-Falsters Stifts-Tidende, 1843-03-16
Om Kjøbmands Foghs Arrestation og Anledningen til samme berettes i Loll. Posten Følgende: Tirsdagen den 28de Febr. om Aftenen Kl. omtrent 9 blev der igjennem et ud imod Gaden, vendende Vindue kastet en Flaske Svovlsyre ind i Procurator Smidths Bopæl. Flasken knustes naturligviis ved at passere Ruden, og udgjød sit Jndhold over Alt hvad der fandtes i Nærheden. Umiddelbar indenfor det nærmest ved Siden anbragte Fag Vindue, der ikkun ved en omtrent 3/4 Al. bred Muurpille var skilt fra det Vindue, der søndersloges, sov Smidths 3 Maaneder gamle Barn i den samme Steds henstillede Vugge, og, man kan saaledes med Sandhed sige, at Barnets Liv har været afhængig af al den Tilfældighed der ligger i et Kaast med Haanden. Dersom Flasken saaledes var slynget enten med lidt meer eller mindre Kraft, eller dersom Voldsmanden, som rimeligviis i Forbigaaende har kastet Flasken fra sig, var kommen enten et Skridt mere eller mindre frem, havde den muligviis rammet det næste Vindue, og Barnet vilde efter al Rimelighed være bleven et Offer for Vedkommendes Hævngierrighed. Nu skete heldigviis ingen videre Ulykke. Ved det Passeredes Anmeldelse for Politimesteren rettede Mistanken sig strax mod Fogh, som derfor øieblikkelig blev anholdt. Procurator S. har nemlig i de sildigere Aar i Følge sin Stilling som Procurator havt flere Sager at udføre imod, samt flere Fordringer at inddrive hos Fogh, og, hvorvel Enhver, der kjender Forholdene, meddeler Smidth det Vidnesbyrd, at han har udført disse Hværv med al den Moderation, som Omstændighederne tillod, har dog Udøvelsen af disse hans Embedsfunctioner opfyldt Fogh med et saa bittert Had mod S., at han ei blot har søgt at skaffe sig Luft igjennem de laveste Pøbelgrovheder, men endog tidligere under en Fogedforretning, ved hvilken Smidth var tilstede, mod denne tilladt sig Haandgribeligheder, for hvilke han for ganske nylig ved Overretten er bleven anseet med en Mulct af 100 Rbd. At Fogh under den derpaa indledede Undersøgelse med den største Frækhed nægtede, og endnu nægter Gierningen, kan man letteligen begribe, imidlertid skal dog blandt mange andre Jndicier især en i hans Kjolelomme funden rød og endnu aldeles fugtig Plet, der ved den anstillede chemiske Analyse fandtes at være fremkommen ved den samme Art Syre, hvoraf Spor og Levninger fandtes i Smidths Huus, betydeligen have tæmmet hans Kjækhed, og giver grundet Haab om, at han ikke denne Gang vil undgaae Retfærdighedens Arm. Føier man nu hertil, at Fogh ved hans Anholdelse gjørligen satte sig til Modværge imod Politiet, og, under det herved fremkaldte Haandgemæng, endog har bidt Politimesteren i Benet, saa kan man med temmelig Vished forudsee, at Stiftet og Jurisdictionen i det mindste en Tidlang vil blive befriet for denne Person. – Bemeldte Fogh er den samme, som nylig gjennem flere offentlige Blade har udsendt Offentliggjørelse om, at han personlig indfinder sig for at samle Subscription paa sit Levnetsløb og i saa Henseende har nydt god Modtagelse hos Beboerne i Lolland og Falster, men nu maa vel al videre Subscriptionssamling stilles i Bero indtil hans Færd nærmere bliver belyst Ved Tallotteriets 1552 Trækning i Kjøbenhavn udkom: